
Қазақстан Республикасы Азаматтық кодексінің 395-397-баптарына сәйкес офертаның акцепті осы офертада баяндалған қызмет көрсету шартымен тең, сондықтан алдын ала төлемді жүзеге асыратын тұлға төменде көрсетілген ұсыныстың шарттарына келісімін білдіреді және осы жария оферта шарттарына сәйкес Тапсырыс беруші болады. Жоғарыда мазмұндалғанға байланысты осы жария оферта мәтінін мұқият оқып шығыңыз және егер Сіз осы офертаның қандай да бір шартымен (тармағымен) келіспесеңіз, төлем жүргізуден бас тартыңыз.

Сынама тестілеу ақылы қызмет көрсету келісімшартын 
жасасу туралы жария офертасы
1. Жалпы ережелер
[bookmark: _GoBack]1.1. Бұл құжат ҚР ҒЖБМ «Ұлттық тестілеу орталығы» ШЖҚ РМК (бұдан әрі – Орындаушы) жария офертасы болып табылады және сынама тестілеудің ақылы қызмет көрсету шартының (бұдан әрі – Келісімшарт) барлық елеулі талаптарын қамтиды.
1.2. Төменде баяндалған Келісімшарт талаптары қабылданған жағдайда осы жария офертасы акцептін жүргізетін жеке тұлға (тұлғаның заңды өкілі) Тапсырыс беруші (бұдан әрі – Тапсырыс беруші) болады. Қазақстан Республикасы Азаматтық Кодексінің 395-бабына сәйкес осы құжат жария офертасы деп танылады және Офертада баяндалған сынама тестілеуден өту және Орындаушының қызмет көрсетуіне ақы төлеу шарттарын (акцепт) қабылдаған тұлға Тапсырыс беруші болып танылады.
1.3. Осы Келісімшарт 18 жасқа толмаған тұлғаларға сынама тестілеуіне қатысу үшін өтініш беруге және олардың заңды өкілдерінің жеке келісімін беру қажеттілігінсіз Орындаушының қызметіне ақы төлеуді жүзеге асыруға мүмкіндік береді.
1.4. Тапсырыс берушінің www.app.testcenter.kz онлайн тіркеу порталы арқылы жоғарыда көрсетілген қызметтер үшін төлемді Орындаушыға жүзеге асыруы осы жария офертаның толық және сөзсіз акцепті (ерекшеліксіз) болып табылады. Тапсырыс берушінің акцепт жасауы Тапсырыс берушінің осы Келісімшарттың барлық талаптарымен танысқанын, келісетінін және қабылдағанын білдіреді, Тапсырыс беруші осы Келісімшартты іске асыру мақсатында дербес деректерін кез келген заңды тәсілдермен жинауға және өңдеуге (автоматтандыру құралдарын пайдалана отырып немесе осындай құралдарды пайдаланбай фото, бейне және бейнедемонстрацияларды, оның ішінде цифрлық дербес деректер жүйелерінде пайдалану үшін) келісім берді. Келісімшарт электронды түрде жасалды және жарамды, осы Келісімшартты жасасу жазбаша нысанда Келісімшарт жасасуға теңестіріледі.
2. Келісімшарттың мәні
2.1. Осы Келісімшарттың мәні Орындаушының www.app.testcenter.kz  порталында орналастырылған пакеттерден Тапсырыс беруші таңдаған сынама тестілеуін өткізу жөніндегі қызметтерді (бұдан әрі – Қызмет көрсету) Тапсырыс берушіге ақылы қызмет көрсету болып табылады. Осы Офертаның шарттарына сәйкес Орындаушының күшімен Тапсырыс берушіге сынама тестілеуіне қол жеткізуді ақылы ақылы Қызмет көрсету.
2.2. Қызмет көрсетуге арналған Келісімшарт Орындаушы Тапсырыс берушіден төлем қабылдаған сәттен бастап жасалған болып есептеледі.
3. Қызмет көрсету құны және төлем тәртібі 
3.1. Қызмет көрсету құны www.app.testcenter.kz  порталында және тестілеу өткізу бойынша қызмет көрсетуге арналған баға прейскурантында көрсетілген.
3.2. Қызмет көрсету құнын төлеу банк карталарын, электрондық төлем жүйелерін және порталдағы төлем бөлімінде көрсетілген басқа да қолжетімді әдістерді пайдалана отырып, Орындаушының www.app.testcenter.kz онлайн тіркеу порталы арқылы жүзеге асырылады.
3.3. Қызмет көрсету үшін төлемді Тапсырыс беруші бірден төлеуі қажет.
4. Жария офертасының шарттары
4.1. Қызмет көрсету осы Келісімшарттың талаптарына сәйкес Орындаушымен толық көлемде көрсетіледі.
4.2. Қызмет көрсету Орындаушының есеп шотына ақшалай қаражат түскеннен кейін көрсетіледі.
4.3. Тапсырыс беруші төлем жасағаннан кейін өтініші қабылданды, ал Офертада көрсетілген шарттар негізінде Келісімшарт жасалды деп есептеледі.
4.4. Орындаушыға байланысты емес жағдайлар және (немесе) форс-мажорлық жағдайларға байланысты қызмет көрсету мүмкін болмаған жағдайда Орындаушы осы Келісімшарттың 4.5-тармағына сәйкес Тапсырыс берушіге ақшалай қаражатты қайтаруды жүзеге асырады немесе бос орындар болған жағдайда сынама тестілеуін басқа күнге ауыстырады. 
4.5. Қызмет көрсету үшін Тапсырыс берушінің төленген ақшалай қаражатын қайтару Орындаушы тарапынан техникалық қателік орын алып, соның салдарынан Тапсырыс беруші сынама тестілеуінен өте алмаған жағдайда ғана жүзеге асырылады. Басқа жағдайларда, тестілеу түрін, пәндерді, тестілеуді тапсыру тілін, білім беру бағдарламалары тобын таңдау кезіндегі қателерді қоса ала отырып, сондай-ақ Тапсырыс беруші осы Келісімшарттың 6.5-тармағының талаптарын бұзғаны үшін аудиториядан шығарылған жағдайда, ақша қаражаты қайтарылуға жатпайды.
4.6. Сынама тестілеуін өту үшін төленген ақшалай қаражатты қайтаруды Орындаушы Тапсырыс берушінің жеке жазбаша өтініші мен растайтын құжаттар негізінде Тапсырыс берушінің шотына қаражат аудару жолымен жүзеге асырады:
1) Тапсырыс берушімен қол қойылған сынама тестілеуін өту үшін төленген ақшалай қаражатты қайтару туралы өтінішті;
2) сынама тестілеуінен сатып алу үшін төленген төлем туралы түбіртекті;
3) Тапсырыс берушінінің жеке басын куәландыратын құжаттың көшірмесін; 
4) банк төлем картасының көшірмесін (алдыңғы жағы);
5) банктің деректемелері көрсетілген шоттың 20 таңбалы нөмірінің болуы туралы анықтамасы (pdf форматы).
Тапсырыс беруші осы тармақта көрсетілген құжаттардың толық тізімін тапсырмаған жағдайда ақшалай қаражатты қайтару туралы өтініш қарастырылмайды. 
Ақшалай қаражатты қайтаруға өтініш сынама тестілеу нұсқасын сатып алған сәттен бастап 1 (бір) жыл ішінде қабылданады. Белгіленген мерзім аяқталғаннан кейін ақшалай қаражат қайтаруға жатпайды.
4.7. Ақшалай қаражатты қайтаруды Орындаушы өтініш және Осы Келісімшарттың 4.6-тармағында көрсетілген қажетті құжаттар келіп түскен сәттен бастап күнтізбелік 30 күн ішінде жүзеге асырады.
5. Орындаушының құқықтары мен міндеттері
5.1. Орындаушы Тапсырыс берушіге төлем жасаған сынама тестілеуіне қатысу үшін қолжетімділік беруге міндеттенеді.
5.2. Орындаушы Тапсырыс берушінің дербес деректерін сақтауға және өңдеуге жауапты, оларды өңдеу барысында осы деректердің құпиялылығын қамтамасыз етеді және оларды тек Тапсырыс берушіге сапалы Қызмет көрсету үшін пайдаланады.
5.3. Орындаушы www.app.testcenter.kz  онлайн тіркеу порталы арқылы Тапсырыс берушіге сынама тестілеу нәтижелерін көруге қолжетімділік береді. 
5.4. Аймақтық тестілеу орталығында (бұдан әрі - АТО) сынама тестілеуге кіргізу кезінде қолды және рамалық типтегі металл іздегіштер қолданылады. Сынама тестілеуге кіргізу кезінде металл іздегіштерді қолдану сынама тестілеуді өткізу кезінде түсушілердің қауіпсіздігін қамтамасыз ету, сондай-ақ олардың АТО ғимаратына/аудиторияға тыйым салынған заттарды алып кірмеуі үшін пайдаланылады.  
5.5. Осы Келісімшарттың 6.5-тармағында белгіленген талаптарды Тапсырыс беруші бұзған жағдайда, Орындаушы Тапсырыс берушіні нәтижесін өңдеместен және осы тестілеу тапсыру мүмкіндігін қалпына келтіру құқығынсыз аудиториядан шығаруға құқылы. 
5.6. Орындаушының Қызмет көрсетуі Тапсырыс берушінің сынама тестілеуінен өту үшін қолжетімділігін, оны техникалық сүйемелдеуді және нәтижелерін өңдеуді қамтиды. Сынама тестілеуі тек танысу мақсатында өткізіледі, апелляцияға өтініш беру және оны қарау, сондай-ақ сертификат беру мүмкіндігі қарастырылмаған.
5.7. Орындаушы сынама тестілеуіндегі тест тапырмаларын негізгі (ресми) тестілеулерде пайдалануға міндеттелмейді. Сынама тестілеуінің нұсқаларында тест тапсырмаларының қайталануы Орындаушының Қызмет көрсету міндеттемелерінің бұзылуы болып табылмайды.
5.8. Орындаушының осы жария оферта шарттарын біржақты тәртіппен өзгертуге құқығы бар. Қызмет көрсету құнына немесе оны ұсыну шарттарына қатысты өзгерістер болған жағдайда, мұндай өзгерістерді Орындаушының порталына міндетті түрде орналастыру жолымен Тапсырыс берушіге хабардар етіледі.
5.9. Тапсырыс берушіге www.app.testcenter.kz  онлайн тіркеу порталы арқылы сынама тестілеуі аяқталғаннан кейін сынама тестілеуінің нәтижелері ұсынылған сәттен бастап Қызмет көрсетілген болып есептеледі.
6. Тапсырыс берушінің құқықтары мен міндеттері
6.1. Тапсырыс беруші www.app.testcenter.kz порталында сынама тестілеу түрі мен тестілеу параметрлерін таңдау үшін толық жауапты болады.
6.2. Тапсырыс беруші Қызмет көрсетуі үшін төленген төлемді уақытылы жүзеге асыруға міндетті.
6.3. Орындаушы тарапынан техникалық қате орын алып, Тапсырыс беруші сынама тестілеуінен өте алмаған жағдайда, Тапсырыс беруші осы Келісімшарттың 4.6-тармағына сәйкес сынама тестілеуінен өту үшін төленген ақшалай қаражатты қайтаруға құқылы. 
6.4. АТО базасында сынама тестілеуге өтініш берген кезде Тапсырыс беруші тестілеудің өткізу күні мен уақытын өзі таңдайды. Тапсырыс беруші тестілеуге кешіккен жағдайда, кешігу уақыты тестілеу өтуге белгіленген уақыттан шегеріледі. Тестілеуге қосымша уақыт берілмейді.
6.5. Тапсырыс беруші сынама тестілеуін өткізу кезінде академиялық адалдық принциптерінің сақталуына жауапты болады. 
Тапсырыс берушіге:
· АТО ғимаратына мынадай тыйым салынған заттарды алып кіруге: фотоаппарат, ақпараттарды тасымалдау функциясымен жабдықталған кез келген ұялы байланыс құралдарын (пейджер, ұялы телефондар, планшеттер, iPad (Айпад), iPod (Айпод), SmartPhone (Смартфон), рациялар, ноутбуктер, плейерлер, модемдер (мобильді роутерлер), смарт сағаттар, смарт көзілдірік, смарт сақиналар, фитнес білезіктер (трекерлер), диктофон, сымды және сымсыз құлаққаптар, микроқұлаққаптар, микрофондар, сымсыз бейнекамераларды, GPS (ДжиПиЭс) навигаторларды, GPS (ДжиПиЭс) трекерлерді, қашықтан басқару құрылғыларын, сондай-ақ мынадай стандарттарда жұмыс істейтін басқа да ақпарат алмасу құрылғыларын: GSM (ДжиСиМ), 3G (3 Джи), 4G (4 Джи), 5G (5 Джи), VHF (ВиЭйчЭф), UHF (ЮЭйчЭф), Wi-Fi (Вай-фай), GPS (ДжиПиЭс), Bluetooth (Блютуз), Dect (Дект);
· шпаргалкалар, оқу-әдістемелік әдебиеттер, Менделеев кестесі мен тұздардың ерігіштік кестесін, калькуляторды, сондай-ақ барлық түрдегі және пішіндегі қағаздарды алып кіруге;
· сөйлесуге, орын ауыстыруға;
· құжаттармен және тестіленушіге жұмыс үшін берілген А4 форматындағы парағымен алмасуға;
· тестілеу материалдарын, құжаттарды және тест тапсырмаларымен жұмыс үшін берілген А4 форматындағы парақты аудиториядан (компьютерлік сыныптан) алып шығуға, бүлдіруге;
· тестілеу өткізу тәртібін бұзуға, тестілеу алдында немесе тестілеу кезінде шулауға;
· тестілеу тапсырмаларының мазмұнын талқылауға және жария етуге;
· тестілеу өткізу үшін пайдаланылатын құрылғылар мен қауіпсіздікті қамтамасыз ету құралдарына қасақана зиян келтіруге тыйым салынады.
Осы тармақтың талаптары бұзылған жағдайда Орындаушы Тапсырыс берушіні нәтижесін өңдеместен және осы тестілеу тапсыру мүмкіндігін қалпына келтіру құқығынсыз аудиториядан шығаруға құқылы.
7. Тараптардың жауапкершілігі және дауларды шешу тәртібі
7.1. Тапсырыс беруші сынама тестілеуін өтуге арналған өтініште көрсетілген деректердің дұрыстығына толық жауапты болады.
7.2. Еңсерілмейтін күш (форс-мажор) мән-жайларын қоспағанда, осы Келісімшарт бойынша міндеттемелерді орындамағаны немесе тиісінше орындамағаны үшін Тараптар Қазақстан Республикасының қолданыстағы заңнамасына сәйкес жауапты болады.
7.3. Осы Келісімшартты орындау кезінде туындайтын даулар мен келіспеушіліктер мүмкіндігінше келіссөздер жолымен шешілетін болады. 30 (отыз) күнтізбелік күн ішінде келісімге қол жеткізілмеген жағдайда, дау ҚР заңнамасына сәйкес Орындаушының орналасқан жері бойынша сотта шешілуге тиіс.
7.4 Форс-мажорлық жағдайлардың нәтижесінде Тараптар Келісімшарт талаптарын орындамағаны үшін жауапты болмайды.
7.5. «Форс-мажор» Тараптардың бақылауынан тыс және күтпеген сипаттағы оқиғаны білдіреді. Мұндай оқиғаларға мыналар кіруі мүмкін: табиғи апаттар, соғыс және соғыс қимылдары және басқалар.

8. Басқа да шарттар
8.1.  Келісімшарт Тапсырыс беруші осы Офертаны қабылдаған сәттен бастап күшіне енеді және Тараптар өз міндеттемелерін толық орындағанға дейін қолданылады.
8.2. Орындаушы Келісімшарт бойынша өз міндеттемелерін орындау үшін Тапсырыс берушінің келісімінсіз үшінші тұлғаларды тартуға құқылы.
8.3. Сұрақтар туындаған жағдайда Тапсырыс беруші Орындаушыға uto@testcenter.kz  электрондық поштасына жүгінуге құқылы.
9. Қорытынды ережелер
9.1.  Осы Келісімшарт  www.app.testcenter.kz  онлайн тіркеу порталында жарияланған сәттен бастап күшіне енеді және Орындаушы толық қызмет көрсеткенге дейін әрекет етеді.
9.2. Орындаушы осы Келісімшарттың талаптарына өзгерістер енгізу не болмаса Келісімшартты өз қалауы бойынша кез келген уақытта кері қайтарып алу құқығын өзіне қалдырады. Осы Келісімшарт өзгерістерінің күшіне ену күні болып Келісімшарттың жарияланған күні немесе Келісімшартты кері қайтарып алу туралы www.app.testcenter.kz онлайн тіркеу порталында ақпарат табылады.
9.3. Осы Келісімшарттың талаптарын оны акцепт жолымен қабылдай отырып, Тапсырыс беруші Келісімшартты өз еркімен жасайтынын растайды және Келісімшартта баяндалған барлық шарттармен келіседі.
9.4. Осы Келісімшарт бір данада жасалды және www.app.testcenter.kz  мекенжайы бойынша онлайн тіркеу порталында жарияланды.

10. Сынама тестілеу бойынша жүгінуге арналған байланыс нөмірлері

Күн сайын сағат 08:30-дан 17:30-ға дейін (сенбі, жексенбі және мереке күндерін қоспағанда). Түскі үзіліс сағат 13:00-ден 14:00-ге дейін.
ҰБТ, ПББ, магистратура, докторантура және Миграция сұрақтары бойынша байланыс телефоны: +7 (7172) 575988.

